Li Kecjans
Li Kecjans (ķīniešu: 李克强, piņjiņs: Lǐ Kèqiáng, izrunā: /lì kʰɤ̂.tɕʰjǎŋ/, dzimis 1955. gada 1. jūlijā, miris 2023. gada 27. oktobrī) bija Ķīnas politiķis, ekonomists. No 2013. līdz 2023. gadam viņš bija Ķīnas premjerministrs. Viņa priekštecis premjerministra amatā bija Veņs Dzjabao. Kopš 1974. gada Li Kecjans bija Ķīnas Komunistiskās partijas biedrs. Viņš bija absolvējis Pekinas Universitātes juridisko fakultāti, iegūstot doktora grādu ekonomikā.